**ΑΡΧΑΙΑ ΕΛΛΗΝΙΚΑ**

**Α΄ΓΥΜΝΑΣΙΟΥ 4-5-2020**

**ΝΕΑ ΘΕΩΡΙΑ:ΟΡΙΣΤΙΚΗ ΠΑΡΑΚΕΙΜΕΝΟΥ ΚΑΙ ΥΠΕΡΣΥΝΤΕΛΙΚΟΥ ΕΝΕΡΓΗΤΙΚΗΣ ΦΩΝΗΣ**

 **ΑΝΑΔΙΠΛΑΣΙΑΣΜΟΣ (σχολικό βιβλίο ενοτ.9, σελ 73-74)**

Ο **Παρακείμενος και ο Υπερσυντέλικος** έχουν στην αρχή του θέματος **αναδιπλασιασμό** σε όλες τις εγκλίσεις και στους ονοματικούς τύπους (απαρέμφατο, μετοχή).

**Είδη ομαλού αναδιπλασιασμού**

|  |  |  |
| --- | --- | --- |
|   | **Το ρήμα αρχίζει από:** | **είδος αναδιπλασιασμού** |
| **Α.** | **1. απλό σύμφωνο** (εκτός του *ῥ-*)**2. δύο σύμφωνα**, από τα οποία:      το πρώτο είναι άφωνο (*κ, γ, χ, π, β, φ, τ, δ, θ*)      και το δεύτερο υγρό ή ένρινο (*μ, ν, λ, ρ*) | **επανάληψη του αρχικού συμφώνου + *ε******λ****ύω →****λέ****λυκα****γρ****άφω →****γέ****γραφα* |
| **Β.** | **1. διπλό σύμφωνο** *(ζ, ξ, ψ)***2. *ῥ-*****3. δύο σύμφωνα**, χωρίς να είναι το πρώτο άφωνοκαι το δεύτερο υγρό ή ένρινο**4. τρία σύμφωνα** | **συλλαβική αύξηση** ***ψ****εύδω →****ἔ****ψευκα****ῥ****άπτω →****ἔ****ρραφα* (Προσοχή στονδιπλασιασμό του ρ!)***κτ****είνω →****ἔ****κτονα**στρατεύω →****ἐ****στράτευκα* |
| **Γ.** | **φωνήεν** ή **δίφθογγο** | **χρονική αύξηση (βλ. Ενότητα**[**7**](http://users.sch.gr/ipap/Ellinikos%20Politismos/Yliko/Theoria%20arxaia/metafraseis%20a%20gym/a07xm.htm#a)**)*****ἐ****λπίζω →****ἤ****λπικα****ἁ****θροίζω →****ἥ****θροικα* |

Παρατηρήσεις

**1.**Ιδιαίτερη προσοχή χρειάζεται στον αναδιπλασιασμό που παίρνουν τα ρήματα που **αρχίζουν από δασέα σύμφωνα (χ, φ, θ), τα οποία τρέπονται στα αντίστοιχα ψιλά (κ, π, τ)**:

|  |  |  |  |
| --- | --- | --- | --- |
| ***χ→κ*** | ***χ****ορεύω* | → | ***κ****ε-χόρευκα* |
| ***φ→π*** | ***φ****υλάττω* | → | ***π****ε-φύλαχα* |
| ***θ→τ*** | ***θ****ύω* | → | ***τ****έ-θυκα* |

**2.**Στα σύνθετα ή παρασύνθετα ρήματα με **α′ συνθετικό πρόθεση** ο αναδιπλασιασμός μπαίνει μετά την **πρόθεση**, π.χ. ἀπο-γράφω → ἀπο-**γέ**-γραφα.

**3.**Ιδιαίτερο είδος αναδιπλασιασμού είναι ο αττικός.
Ρήματα που αρχίζουν από α, ε, ο, στους συντελικούς χρόνους **επαναλαμβάνουν τους δύο πρώτους φθόγγους του θέματος** και συγχρόνως **τρέπουν σε μακρό το αρχικό φωνήεν**, δηλαδή **α → η, ε → η, ο → ω,**
π.χ. ἀκούω → ἀκήκοα (<ἀκ-ὰκο-α), ἐλαύνω → ἐλήλακα (<ἐλ-έλα-κα), ὀρύττω → ὀρώρυχα (<ὀρ-ὸρυ-χα).

**Οριστική παρακειμένου και υπερσυντελίκου ενεργητικής φωνής βαρύτονων ρημάτων**

Σε αυτή την Ενότητα θα διδαχτείτε τον σχηματισμό της οριστικής έγκλισης του παρακειμένου και του υπερσυντελίκου των βαρύτονων φωνηεντόληκτων ρημάτων στην ενεργητική φωνή.

**Σχηματισμός οριστικής παρακειμένου ε.φ.**



**Σχηματισμός οριστικής υπερσυντελίκου ε.φ.**



**Κλίση**

|  |  |
| --- | --- |
| οριστική παρακειμένου | οριστική υπερσυντελίκου |
| τε-τόξευ-**κα**τε-τόξευ-**κας**τε-τόξευ-**κε**τε-τοξεύ-**καμεν**τε-τοξεύ-**κατε**τε-τοξεύ-**κασι(ν)** | ἐ-τε-τοξεύ-**κειν**ἐ-τε-τοξεύ-**κεις**ἐ-τε-τοξεύ-**κει**ἐ-τε-τοξεύ-**κεμεν**ἐ-τε-τοξεύ-**κετε**ἐ-τε-τοξεύ-**κεσαν** |

 **Οριστική παρακειμένου και υπερσυντελίκου ενεργητικής φωνής αφωνόληκτων βαρύτονων ρημάτων**

Παρατηρήσεις

**α.** **Ουρανικόληκτα**: Σχηματίζουν την οριστική παρακειμένου και υπερσυντελίκου με **μετατροπή του ουρανικού χαρακτήρα του θέματος σε -χ-**,
π.χ. κηρύ**ττ**ω → κε-κήρυ**χ**-α → ἐ-κε-κηρύ**χ**-ειν, τά**ττ**ω → τέ-τα**χ**-α → ἐ-τε-τά**χ**-ειν.

**β.** **Χειλικόληκτα**: Σχηματίζουν την οριστική παρακειμένου και υπερσυντελίκου με **μετατροπή του χειλικού χαρακτήρα του θέματος σε -φ-**,
π.χ. τρί**β**ω → τέ-τρι**φ**-α → ἐ-τε-τρί**φ**-ειν, κό**πτ**ω → κέ-κο**φ**-α → ἐ-κε-κό**φ**-ειν.

**γ. Οδοντικόληκτα**: Σχηματίζουν την οριστική παρακειμένου και υπερσυντελίκου με τον χρονικό χαρακτήρα -κ-, αφού προηγουμένως **αποβάλουν τον οδοντικό χαρακτήρα**,

 π.χ. πείθω → πέ-πει-κα → ἐ-πε-πεί-κειν, κο-μίζω → κε-κόμι-κα → ἐ-κε-κομί-κειν.

**ΕΚΤΟΣ ΣΧΟΛΙΚΟΥ ΒΙΒΛΙΟΥ**

**Σχηματισμός του Παρακείμενου**

|  |
| --- |
| **λέ**-**λυ**-**κ**-**α****λέ**-**λυ**-**κ**-**ας****λέ**-**λυ**-**κ**-**ε****λε**-**λύ**-**κ**-**αμεν****λε**-**λύ**-**κ**-**ατε****λε**-**λύ**-**κ**-**ασιν** |
|  |

Για να σχηματίσουμε τον παρακείμενο θα πρέπει να προσέξουμε τον **χαρακτήρα** και τον **αναδιπλασιασμό**.

Όπως φαίνεται από τον πίνακα στα δεξιά όλες οι καταλήξεις έχουν το γράμμα -**α**-

Κάπως έτσι κλείνουμε κι εμείς, όχι τον παρακείμενο αλλά τον αόριστο!

**Προσοχή στην κατάληξη του β' ενικού!**

**Σχηματισμός χαρακτήρα**

|  |
| --- |
|  |

**Στα φωνηεντόληκτα ρήματα** πριν από τις καταλήξεις του παρακειμένου βάζουμε το χαρακτηριστικό γράμμα του παρακειμένου που είναι το **-κ-**και λέγεται **χρονικός** **χαρακτήρας**

**Τι γίνεται με τα ρήματα που είναι αφωνόληκτα;**

(δηλαδή έχουν χαρακτήρα: **χειλικό**: π ,β, φ **ουρανικό**: κ, γ, χ **οδοντικό**: τ, δ, θ)

Για καθεμιά από αυτές τις περιπτώσεις έχουμε κάποιες αλλαγές που θα τις δούμε στη συνέχεια.

Οι αλλαγές αυτές είναι οι εξής:

Στα χειλικόληκτα

|  |
| --- |
| **γέ**-**γρα**-**φ**-**α****γέ**-**γρα**-**φ**-**ας****γέ**-**γρα**-**φ**-**ε****γε**-**γρά**-**φ**-**αμεν****γε**-**γρά**-**φ**-**ατε****γε**-**γρά**-**φ**-**ασιν** |

Στα **χειλικόληκτα** χάνεται ο χαρακτήρας **κ** του παρακειμένου και
το **π** ή το **β** ή το **φ** ή το **πτ** τρέπονται σε **φ**

**π, β, φ, -πτ** » **φ**

τρί**β**ω » τέτρι**φ**α,

γρά**φ**ω » γέγρα**φ**α,

βλά**πτ**ω » βέβλα**φ**α

**Στα ουρανικόληκτα**

|  |
| --- |
| **δε**-**δίω**-**χ**-**α****δε**-**δίω**-**χ**-**ας****δε**-**δίω**-**χ**-**ε****δε**-**διώ**-**χ**-**αμεν****δε**-**διώ**-**χ**-**ατε****δε**-**διώ**-**χ**-**ασιν** |

Στα **ουρανικόληκτα** χάνεται ο χαρακτήρας **κ** του παρακειμένου και
το **κ** ή το **γ** ή το **χ** ή το **ττ-σσ** ή σε κάποια από ρ. σε **ζω**το **ζ** τρέπονται σε **χ**

**κ, γ, χ, -ττ, -σσ** » **χ**

διώ**κ**ω » δεδίω**χ**α,

τά**ττ**ω » τέττα**χ**α

**Στα οδοντικόληκτα**

|  |
| --- |
| **πέ**-**πει**-**κ**-**α****πέ**-**πει**-**κ**-**ας****πέ**-**πει**-**κ**-**ε****πε**-**πεί**-**κ**-**αμεν****πε**-**πεί**-**κ**-**ατε****πε**-**πεί**-**κ**-**ασιν** |

Τα **οδοντικόληκτα: τ, δ, θ** αρκετά σε **-ζω** και **-ίζω** χάνουν τον χρονικό τους χαρακτήρα και παραμένει μόνο ο χαρακτήρας **κ** του παρακειμένου, π.χ.

**κ, γ, χ, -ζ,** » **κ**

πεί**θ**ω » πέπει**κ**α,

κομί**ζ**ω » κεκόμι**κ**α

Αναδιπλασιασμός

|  |
| --- |
|  |

Χαρακτηριστικό του παρακειμένου είναι ο αναδιπλασιασμός που γίνεται στην **αρχή**του ρήματος.

**Αναδιπλασιασμό έχουμε τριών ειδών:**

1. Επανάληψη του αρχικού συμφώνου με ένα -ε-

2. Συλλαβική αύξηση

3. Χρονική αύξηση

 **1. επανάληψη του αρχικού συμφώνου με ένα -ε-**

**Ποια ρήματα παίρνουν ως αναδιπλασιασμό επανάληψη του αρχικού συμφώνου με ένα -ε-;**

|  |
| --- |
|  |

**1α)** Όσα ρήματα αρχίζουν από ένα **σύμφωνο**

π.χ. **λ**ύω » **λέ**-λυ-κα.

*Αρχίζει από ένα σύμφωνο, γι' αυτό ξαναγράφουμε το πρώτο σύμφωνο το -λ- και προσθέτουμε και το -ε-. Έτσι γίνεται -λε-. Μετά προσθέτουμε το θέμα -λυ- και στο τέλος την κατάληξη -κα*

**Προσοχή**:

Όσα ρήματα αρχίζουν από **χ**, **φ**, **θ**, στον αναδιπλασιασμό τα γράμματα αυτά παθαίνουν ανομοίωση, δηλαδή, μετατρέπονται σε **κ, π, τ**

**χ** » **κ** = χορεύω » **κ**ε-χόρευ-**κ**α,

**φ** » **π** = φυτεύω » **π**ε-φύτευ-**κ**α

**θ** » **τ** = θύω » **τ**έ-θυ-**κ**α

|  |
| --- |
|  |

**1β)** Όσα ρήματα αρχίζουν από δύο σύμφωνα,

όμως το πρώτο από αυτά είναι ένα από τα άφωνα: (π, β, φ, κ, γ, χ, τ, δ, θ)

και το δεύτερο είναι ένρινο (μ, ν) ή υγρό (λ, ρ) π.χ.

**γρ**άφω > **γέ-**γρα-**φ**-α,

**βλ**άπτω > **βέ**-βλα-**φ**-α

#### 2. συλλαβική αύξηση

**Ποια ρήματα παίρνουν ως αναδιπλασιασμό συλλαβική αύξηση;**

|  |
| --- |
|  |

**2α)** Όσα ρήματα αρχίζουν από **δύο σύμφωνα**, χωρίς όμως το πρώτο να είναι άφωνο και το δεύτερο ένρινο ή υγρό, π.χ.

**σπ**ουδάζω » **ἐ** -σπούδα-**κ**-α

**2β)** Όσα ρήματα αρχίζουν από **τρία σύμφωνα**, π.χ.

**στρ**ατεύω » **ἐ**-στράτευ-**κ**-α

**στρ**ατηγῶ » **ἐ**-στρατήγη-**κ**-α

**2γ)** Όσα ρήματα αρχίζουν από **διπλό σύμφωνο ζ, ξ, ψ,**

**ζ**ευγνύω » **ἔ**-ζευ-**χ**-α

**ψ**αύω » **ἔ**-ψαυ-**κ**-α

**2δ)** Τα ρήματα που αρχίζουν από ῥ,
τότε **παίρνουν ένα -ἐ- ως συλλαβική αύξηση και διπλασιάζουν το ρ**, π.χ.

**ῥ**ίπτω » **ἔρρ**ι-**φ**-α

#### 3. χρονική αύξηση

**Ποια ρήματα παίρνουν ως αναδιπλασιασμό χρονική αύξηση;**

|  |
| --- |
|  |

**3α)** Όσα ρήματα αρχίζουν από φωνήεν.

Ό,τι αλλαγές είχαμε στον Παρατατικό και στον Αόριστο, οι ίδιες συμβαίνουν και στον Παρακείμενο, π.χ.

**ἁ**λιεύω » **ἡ**-λίευ-**κ**-α

**ἐ**λπίζω » **ἤ**-λπι-**κ**-α

**οἰ**κίζω » **ᾤ**-κι-**κ**-α

#### Ο αναδιπλασιασμός στα σύνθετα και παρασύνθετα με πρόθεση

Στα ρήματα που είναι σύνθετα με πρόθεση **ο αναδιπλασιασμός μπαίνει μετά την πρόθεση**,

π.χ. ἀπο-γράφω » ἀπο-**γέ**-γραφα, συν-οικῶ » συν-**ῴ**κηκα

#### Ο αναδιπλασιασμός στα παρασύνθετα που το α' συνθετικό δεν είναι πρόθεση

Στα ρήματα αυτά **ο αναδιπλασιασμός μπαίνει στην αρχή**

π.χ. δυστυχῶ » **δε**-δυστύχηκα, ἀδικῶ » **ἠ**δίκηκα

**Σχηματισμός του Υπερσυντελίκου**

|  |
| --- |
| **ἐ-λε-λύ-κ-εινἐ-λε-λύ-κ-ειςἐ-λε-λύ-κ-ειἐ-λε-λύ-κ-εμενἐ-λε-λύ-κ-ετεἐ-λε-λύ-κ-εσαν** |
|  |

Για να σχηματίσουμε τον υπερσυντέλικο χρησιμοποιούμε το **θέμα** όπως διαμορφώθηκε στον παρακείμενο. Θα έχουμε δύο περιπτώσεις,
α) το ρήμα στον παρακείμενο να αρχίζει από σύμφωνο,
β) το ρήμα να αρχίζει από φωνήεν.

**α) Το ρήμα αρχίζει από σύμφωνο**

Αν το ρήμα στον **παρακείμενο** (όχι στον ενεστώτα) αρχίζει από σύμφωνο, (π.χ. λέλυκα, δεδίωχα), τότε βάζουμε **συλλαβική** αύξηση, δηλ. το **ἐ** και στο τέλος τις καταλήξεις του υπερσυντέλικου, π.χ.

λέλυκα » ἐλελύκειν

δεδίωχα » ἐδεδιώχειν

**β) Το ρήμα αρχίζει από φωνήεν**

Αν το ρήμα στον **παρακείμενο** (όχι στον ενεστώτα) αρχίζει από φωνήεν τότε δε θα κάνουμε καμία αλλαγή, π.χ.

|  |  |  |
| --- | --- | --- |
| Ενεστώτας | Παρακείμενος | Υπερσυντέλικος |
| ἀγοράζω | **ἠ**γόρακα | **ἠ**γοράκειν |
| ἐλπίζω | **ἤ**λπικα | **ἠ**λπίκειν |
| ἀγοράζω | **ἠ**γόρακα | **ἠ**γοράκειν |
| στρατεύω | **ἐ**στράτευκα | **ἐ**στρατεύειν |
| ῥίπτω | **ἔ**ρριφα | **ἐ**ρρίφειν |

**ΑΣΚΗΣΕΙΣ**

**1)Να κλίνετε τον ΠΡΚ και τον ΥΠΡ των ρημάτων: πλέκω, διώκω, γράφω, πείθω**

**2)Να σχηματίσεις τον Παρακείμενο των παρακάτω ρημάτων**

|  |  |
| --- | --- |
| **ΕΝΕΣΤΩΤΑΣ** | **ΠΑΡΑΚΕΙΜΕΝΟΣ** |
| **ΘΕΡΑΠΕΥΩ** | \_\_\_**ΘΕΡΑΠΕΥ**\_\_\_ |
| **ΚΩΛΥΩ** | \_\_\_**ΚΩΛΥ**\_\_\_ |
| **ΒΛΑΠΤΩ** | \_\_\_**ΒΛΑ**\_\_\_ |
| **ΓΡΑΦΩ** | \_\_\_**ΓΡΑ**\_\_\_ |
| **ΘΛΙΒΩ** | \_\_\_**ΘΛΙ**\_\_\_ |
| **ΠΛΕΚΩ** | \_\_\_**ΠΛΕ**\_\_\_ |
| **ΤΑΤΤΩ** | \_\_\_**ΤΑ**\_\_\_ |
| **ΟΝΟΜΑΖΩ** | \_\_\_**ΝΟΜΑ**\_\_\_ |
| **ΡΙΠΤΩ** | \_\_\_**ΡΙ**\_\_\_ |
| **ΚΡΥΠΤΩ** | \_\_\_**ΚΡΥ**\_\_\_ |

**3)Να σχηματίσεις τον Υπερσυντέλικο των παρακάτω ρημάτων**

|  |  |
| --- | --- |
| **ΕΝΕΣΤΩΤΑΣ** | **ΥΠΕΡΣΥΝΤΕΛΙΚΟΣ** |
| **ΘΕΡΑΠΕΥΩ** | \_\_\_**ΘΕΡΑΠΕΥ**\_\_\_ |
| **ΚΩΛΥΩ** | \_\_\_**ΚΩΛΥ**\_\_\_ |
| **ΒΛΑΠΤΩ** | \_\_\_**ΒΛΑ**\_\_\_ |
| **ΓΡΑΦΩ** | \_\_\_**ΓΡΑ**\_\_\_ |
| **ΘΛΙΒΩ** | \_\_\_**ΘΛΙ**\_\_\_ |
| **ΟΙΚΟΔΟΜΩ** | \_\_\_**ΚΟΔΟΜΗ**\_\_\_ |
| **ΤΑΤΤΩ** | \_\_\_**ΤΑ**\_\_\_ |
| **ΝΟΜΙΖΩ** | \_\_\_**ΝΟΜΙ**\_\_\_ |
| **ΡΙΠΤΩ** | \_\_\_**ΡΙ**\_\_\_ |
| **ΚΡΥΠΤΩ** | \_\_\_**ΚΡΥ**\_\_\_ |